CELEX: 31997R0831
Language: el
Date: 1997-05-07 00:00:00
Title: Κανονισμός(ΕΚ) αριθ. 831/97 της Επιτροπής της 7ης Μαΐου 1997 για τον καθορισμό των προτύπων εμπορίας που εφαρμόζονται για τα αβοκάντο

Avis juridique important

|

31997R0831

Κανονισμός(ΕΚ) αριθ. 831/97 της Επιτροπής της 7ης Μαΐου 1997 για τον καθορισμό των προτύπων εμπορίας που εφαρμόζονται για τα αβοκάντο  

Επίσημη Εφημερίδα αριθ. L 119 της 08/05/1997 σ. 0013 - 0016

ΚΑΝΟΝΙΣΜΟΣ (ΕΚ) αριθ. 831/97 ΤΗΣ ΕΠΙΤΡΟΠΗΣ της 7ης Μαΐου 1997 για τον καθορισμό των προτύπων εμπορίας που εφαρμόζονται για τα αβοκάντοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 2 παράγραφος 2,Εκτιμώντας:ότι ο κανονισμός (ΕΚ) αριθ. 2200/96 παραθέτει στο παράρτημα Ι, τα προϊόντα για τα οποία πρέπει να εγκριθούν πρότυπα 7 ότι, μεταξύ άλλων, ανάμεσα στα προϊόντα που παρατίθενται στο εν λόγω παράρτημα Ι, τα αβοκάντο δεν έχουν αποτελέσει ακόμη αντικείμενο κοινοτικών προτύπων 7 ότι πρέπει, συνεπώς, να καθορισθούν οι κανόνες εμπορίας για τα προϊόντα αυτά 7 ότι, για το σκοπό αυτό, πρέπει, για λόγους διαφάνειας στην παγκόσμια αγορά, να ληφθούν υπόψη τα πρότυπα που έχει συστήσει για τα εν λόγω προϊόντα η οικονομική επιτροπή για την Ευρώπη των Ηνωμένων Εθνών 7ότι η εφαρμογή των προτύπων αυτών πρέπει να έχει ως αποτέλεσμα να εξαφανισθούν από την αγορά τα προϊόντα μη ικανοποιητικής ποιότητος, να προσανατολισθεί η παραγωγή κατά τρόπο ώστε να ικανοποιεί τις απαιτήσεις των καταναλωτών και να διευκολυνθούν οι εμπορικές σχέσεις με βάση το θεμιτό ανταγωνισμό, συμβάλλοντας με τον τρόπο αυτό στο να βελτιωθεί η αποδοτικότητα της παραγωγής 7ότι τα πρότυπα εφαρμόζονται σε όλα τα στάδια εμπορίας 7 ότι οι μεταφορές μεγάλων αποστάσεων, η αποθεματοποίηση για ορισμένη διάρκεια ή οι διάφοροι χειρισμοί στους οποίους υπόκεινται τα προϊόντα, ενδέχεται να προκαλέσουν ορισμένες αλλοιώσεις που οφείλονται στη βιολογική εξέλιξη των προΐόντων αυτών ή το λίγο έως πολύ φθαρτό χαρακτήρα τους 7 ότι πρέπει να ληφθούν υπόψη οι αλλοιώσεις αυτές κατά την εφαρμογή των κανόνων στα στάδια της εμπορίας που έπονται του σταδίου αποστολής 7 ότι, για τα προϊόντα της κατηγορίας «Extra», δεδομένου ότι πρέπει να αποτελέσουν αντικείμενο διαλογής και ιδιαιτέρως φροντισμένης συσκευασίας, πρέπει να ληφθεί υπόψη η μείωση της φρεσκάδας και της σπάργωσής τους 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Τα πρότυπα εμπορίας που εφαρμόζονται στα αβοκάντο που θα υπάγονται στον κωδικό ΣΟ 0804 40, αναγράφονται αντιστοίχως στο παράρτημα.2. Τα πρότυπα αυτά εφαρμόζονται σε όλα τα στάδια εμπορίας, με τους όρους που προβλέπονται από τον κανονισμό (ΕΚ) αριθ. 2200/96.Εντούτοις, στα στάδια που έπονται της αποστολής, τα προϊόντα μπορούν να παρουσιάζουν:α) ελαφρά μείωση της φρεσκάδας και της σπάργωσης 7β) για τα προϊόντα που ταξινομούνται στις κατηγορίες εκτός από την κατηγορία «Extra», ελαφρές αλλοιώσεις που οφείλονται στην εξέλιξη και στον κατά το μάλλον ή ήττον φθαρτό χαρακτήρα τους.Άρθρο 2 Ο παρών κανονισμός αρχίζει να ισχύει την 1η Ιουνίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 7 Μαΐου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 297 της 21. 11. 1996, σ. 1.ΠΑΡΑΡΤΗΜΑ ΠΡΟΤΥΠΑ ΠΟΙΟΤΗΤΑΣ ΓΙΑ ΤΑ ΑΒΟΚΑΝΤΟ Ι. ΚΑΘΟΡΙΣΜΟΣ ΤΟΥ ΠΡΟΪΟΝΤΟΣ Το παρόν πρότυπο αφορά τα αβοκάντο ποικιλιών (cultivars) που προέρχονται από την Persea americana Mill. και προορίζονται να διατεθούν νωπά στον καταναλωτή, εξαιρέσει των αβοκάντο που προορίζονται για τη βιομηχανική μεταποίηση.ΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑ Το πρότυπο έχει ως σκοπό τον καθορισμό των ποιοτήτων που πρέπει να παρουσιάζουν τα αβοκάντο, μετά από προετοιμασία και συσκευασία.Α. Ελάχιστα χαρακτηριστικάΣε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία καθώς και των επιτρεπομένων ανοχών, τα αβοκάντο πρέπει να είναι:- ακέραια,- υγιή 7 εξαιρούνται οι σάπιοι καρποί καθώς και οι καρποί που παρουσιάζουν αλλοιώσεις, οι οποίες τους καθιστούν ακατάλληλους για κατανάλωση,- καθαρά, απαλλαγμένα από εμφανή ξένα στοιχεία,- πρακτικά απαλλαγμένα από παράσιτα,- πρακτικά απαλλαγμένα από προσβολές παρασίτων,- χωρίς αλλοιώσεις που προκαλούνται από το κρύο,- με μίσχο μήκους κατώτερου από 10 mm και του οποίου η τομή πρέπει να είναι ολόκληρη. Ωστόσο, η απουσία αυτού δεν θεωρείται ως ελάττωμα όταν το σημείο σύνδεσης του μίσχου με τον καρπό είναι ξερό και άθικτο,- απαλλαγμένα από μη φυσιολογική εξωτερική υγρασία,- απαλλαγμένα από ξένη οσμή ή/και γεύση.Τα αβοκάντο πρέπει να συλλέγονται με φροντίδα σε στάδιο φυσιολογικής ανάπτυξης ώστε η διαδικασία ωρίμανσης να φθάσει στο τέλος της. Οι ώριμοι καρποί δεν πρέπει να είναι πικροί.Η ανάπτυξη και η κατάσταση των αβοκάντο πρέπει να είναι τέτοια ώστε να επιτρέπονται:- η μεταφορά και οι σχετικοί χειρισμοί καθώς και- η άφιξη σε ικανοποιητικές συνθήκες στον τόπο προορισμού.Β. ΤαξινόμησηΤα αβοκάντο αποτελούν αντικείμενο ταξινόμησης σε τρεις κατηγορίες που καθορίζονται κατωτέρω:i) Κατηγορία «Extra»Τα αβοκάντο που ταξινομούνται στην εν λόγω κατηγορία πρέπει να είναι ανώτερης ποιότητας. Το σχήμα και το χρώμα πρέπει να είναι χαρακτηριστικά της ποικιλίας.Δεν πρέπει να παρουσιάζουν ελαττώματα, εξαιρέσει πολύ ελαφρών επιφανειακών αλλοιώσεων της φλούδας υπό τον όρο ότι οι εν λόγω αλλοιώσεις δεν αλλοιώνουν τη γενική όψη του προϊόντος, την ποιότητά του, τη διατήρησή του και την παρουσίασή του μέσα στην συσκευασία. Ο μίσχος, εάν υπάρχει, πρέπει να είναι άθικτος.ii) Κατηγορία ΙΤα αβοκάντο που ταξινομούνται στην εν λόγω κατηγορία πρέπει να είναι καλής ποιότητας. Πρέπει να παρουσιάζουν το χαρακτηριστικό χρώμα και σχήμα της ποικιλίας.Δύνανται ωστόσο να παρουσιάζουν τα παρακάτω μικρά ελαττώματα, υπό τον όρο ότι αυτά δεν αλλοιώνουν την γενική όψη του προϊόντος, την ποιότητά του, τη διατήρησή του και την παρουσίασή του στην συσκευασία:- μικρά ελαττώματα σχήματος και χρώματος,- μικρά ελαττώματα του φλοιού (φελλώδης διάπλαση, κηλίδες που έχουν επουλωθεί) και κάψιμο από τον ήλιο, των οποίων η ολική επιφάνεια δεν μπορεί να υπερβαίνει τα 4 cm ².Σε καμία περίπτωση τα εν λόγω ελαττώματα δεν πρέπει να αλλοιώνουν τη σάρκα του καρπού.Ο μίσχος, εάν υπάρχει, μπορεί να παρουσιάζει ελαφρά βλάβη.iii) Κατηγορία ΙΙΗ εν λόγω κατηγορία περιλαμβάνει τα αβοκάντο που δεν μπορούν να ταξινομηθούν σε ανώτερες κατηγορίες αλλά ανταποκρίνονται στα ελάχιστα χαρακτηριστικά που καθορίζονται κατωτέρω.Μπορούν να παρουσιάζουν τα ακόλουθα ελαττώματα, υπό την προϋπόθεση ότι διατηρούν τα ουσιαστικά χαρακτηριστικά τους όσον αφορά την ποιότητα, τη διατήρηση και την παρουσίαση:- ελαττώματα της μορφής και του χρώματος,- ελαττώματα του φλοιού (διάπλαση φελλώδης, κηλίδες που έχουν επουλωθεί) και κάψιμο από τον ήλιο, η ολική επιφάνεια των οποίων δεν μπορεί να υπερβαίνει τα 6 cm ².Σε καμία περίπτωση τα εν λόγω ελαττώματα δεν δύνανται να αλλοιώνουν τη σάρκα του καρπού.Ο μίσχος, αν υπάρχει, μπορεί να παρουσιάζει βλάβη.ΙΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ Το μέγεθος καθορίζεται από το βάρος του καρπού. Τα αβοκάντο ταξινομούνται σύμφωνα με την κάτωθι κλίμακα:>ΘΕΣΗ ΠΗΝΑΚΑ>Το ελάχιστο βάρος των αβοκάντο δεν δύναται να είναι κατώτερο από 125 γραμμάρια.IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΙΣ ΑΝΟΧΕΣ Ανοχές όσον αφορά την ποιότητα και το μέγεθος γίνονται αποδεκτές για κάθε συσκευασία, για τα προϊόντα που δεν ανταποκρίνονται στις απαιτήσεις της αναφερόμενης κατηγορίας.Α. Ανοχές που αφορούν την ποιότηταi) Κατηγορία «Extra»5 % σε αριθμό ή σε βάρος των αβοκάντο που δεν ανταποκρίνονται στα χαρακτηριστικά της κατηγορίας αλλά συμφωνούν με αυτά της κατηγορίας ΙΙ ή γίνονται κατ' εξαίρεση αποδεκτοί στις ανοχές της εν λόγω κατηγορίας.ii) Κατηγορία Ι10 % σε αριθμό ή σε βάρος των αβοκάντο που δεν ανταποκρίνονται στα χαρακτηριστικά της κατηγορίας, αλλά συμφωνούν με αυτά της κατηγορίας ΙΙ ή γίνονται εξαιρετικά αποδεκτοί στις ανοχές της εν λόγω κατηγορίας.iii) Κατηγορία ΙΙ10 % σε αριθμό ή σε βάρος των αβοκάντο που δεν ανταποκρίνονται στα χαρακτηριστικά της κατηγορίας ούτε στα ελάχιστα χαρακτηριστικά, εξαιρέσει των καρπών που είναι σάπιοι, έχουν εμφανείς μώλωπες ή παρουσιάζουν οιαδήποτε αλλοίωση που τους καθιστά ακατάλληλους για κατανάλωση.Β. Ανοχές που αφορούν το μέγεθοςΓια όλες τις κατηγορίες: 10 % σε αριθμό ή σε βάρος των αβοκάντο που ανταποκρίνονται σε μέγεθος αμέσως κατώτερο ή/και ανώτερο από το μέγεθος που αναφέρεται στην σήμανση.V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗ Α. ΟμοιογένειαΤο περιεχόμενο κάθε συσκευασίας πρέπει να είναι ομοιογενές και να περιλαμβάνει μόνο αβοκάντο της ιδίας καταγωγής, ποικιλίας, ποιότητας και μεγέθους.Το εμφανές μέρος του περιεχομένου της συσκευασίας πρέπει να είναι αντιπροσωπευτικό του συνόλου.Β. ΣυσκευασίαΤα αβοκάντο πρέπει να συσκευάζονται κατά τρόπο που να εξασφαλίζει επαρκή προστασία του προϊόντος.Τα υλικά που χρησιμοποιούνται στο εσωτερικό της συσκευασίας πρέπει να είναι καινούργια, καθαρά και τέτοιου είδους που δεν δύνανται να προκαλέσουν στα προϊόντα εξωτερικές ή εσωτερικές αλλοιώσεις. Επιτρέπεται η χρήση υλικών και ιδίως χαρτιού ή σημάτων που περιλαμβάνουν εμπορικές ενδείξεις, υπό την επιφύλαξη ότι η εκτύπωση ή η σήμανση πραγματοποιούνται με τη βοήθεια μη τοξικής μελάνης ή κόλλας.Στις συσκευασίες δεν επιτρέπεται η παρουσία οιουδήποτε ξένου σώματος.VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗ Κάθε συσκευασία πρέπει να φέρει, σε συγκεντρωμένους χαρακτήρες στην ίδια πλευρά, ευανάγνωστες, ανεξίτηλες και εμφανείς στο εξωτερικό, τις ακόλουθες ενδείξεις:Α. ΤαυτότηταΣυσκευαστής ή/και αποστολέας: Όνομα και διεύθυνση ή συμβολική ταυτότητα που εκδίδεται ή αναγνωρίζεται από μια επίσημη υπηρεσία. Εντούτοις, σε περίπτωση που χρησιμοποιείται κωδικός (συμβολική ταυτοποίηση), η ένδειξη «συσκευαστής ή/και αποστολέας» (ή μια ισοδύναμη σύντμηση), πρέπει να εμφαίνεται πλησίον αυτού του κωδικού (της συμβολικής ταυτοποίησης).Β. Φύση του προϊόντος- «Αβοκάντο» εάν το περιεχόμενο δεν είναι εμφανές στο εξωτερικό- Όνομα της ποικιλίας.Γ. Καταγωγή του προϊόντος- Χώρα καταγωγής και, ενδεχομένως, περιοχή παραγωγής ή εθνική περιφερειακή ή τοπική ονομασία.Δ. Εμπορικά χαρακτηριστικά- Κατηγορία- Μέγεθος εκφραζόμενο από το ελάχιστο και μέγιστο βάρος- Αριθμός που κωδικού της κλίμακας μεγέθους και αριθμός των καρπών εάν είναι διαφορετικός από τον αριθμό του κωδικού ή, ενδεχομένως, αριθμός του κωδικού της κλίμακας μεγέθους και καθαρό βάρος της συσκευασίας.Ε. Επίσημο σήμα ελέγχου (προαιρετικό)